

**Odborná príprava pedagogických zamestnancov - mobilita v rámci projektu**

**„Medzinárodná mobilita – dnes nová skúsernosť, zajtra profesia“**



**SOU a SOŠ Kralupy nad Vltavou**

**16. 02. 2020 - 22. 02. 2020**

V rámci realizácie schváleného medzinárodného projektu Erasmus+ 2019 **„Medzinárodná mobilita – dnes nová skúsenosť, zajtra profesia“** sa uskutočnila päťdňová mobilita (17. 02. - 21. 02. 2020) odbornej prípravy učiteliek odborných a informatických predmetov **Ing. Ľubice Valentovičovej** a **Ing. Eleonory Haragovej** v prijímajúcej organizácii **SOU A SOŠ Kralupy nad Vltavou, Česká republika** (<http://www.edukra.cz>).

**Cieľom odbornej prípravy bolo:**

Absolvovať hospitácie (job shadowing) a odborné konzultácie s učiteľmi odborných predmetov v partnerskej škole a rozšíriť a obohatiť si kompetencie v oblasti výučby odborných informatických predmetov v sledovaných aspektoch:

* inovatívne metódy výučby odborných predmetov
* využívanie materiálno-technických prostriedkov, učebných pomôcok a didaktickej techniky vo výučbe

**Počas odbornej prípravy sa uskutočnili nasledovné aktivity:**

* Oboznámenie sa s obsahom školských vzdelávacích programov v SOU a SOŠ Kralupy nad Vltavou
* Oboznámenie sa so študijnými materiálmi odborných informatických predmetov
* Výmena skúseností v oblasti vyučovacieho procesu odborných informatických predmetov s učiteľmi partnerskej školy.
* Sledovanie vyučovacieho procesu v odborných predmetoch Grafické systémy, Programovanie, Operačné systémy, Webové technológie, Hardware, Číslicová technika.
* Účasť na voľnočasových aktivitách poriadaných partnerskou školou (návšteva divadelného predstavenia, návšteva kultúrnych a technických pamiatok v Prahe a Kralupoch nad Vltavou).

Učiteľky odborných predmetov získali na zahraničnej stáži nové skúsenosti, priniesli si množstvo nových postrehov a inšpirácií, s ktorými sa podelili s ostatnými pedagogickými zamestnancami na zasadnutiach predmetových komisií, pracovnej porade, workshopoch a Dni otvorených dverí.

****

****